
Linnavara mahakandmine
1. Asjaolud ja menetluse käik

Narva Linnavalitsuse Kultuuriosakond taotleb vara mahakandmist Narva Paju Kooli bilansist. Mahakantavaks varaks on multimeediaprojektor. Vastavalt Argo Electronics OÜ 18.09.2012 aktile seadme tehnilise seisukorra kohta on multimeediaprojektori füüsilise kulumi tõttu selle remont ebaotstarbekas, samuti on raskusi talle sobivate kulumaterjalide leidmisega.
Küsimus oli arutatud Narva Linnavalitsuse linnavarakomisjoni 03.10.2012. a istungil (protokolli nr 11 punkt 6). Otsustati rahuldada Narva Linnavalitsuse Kultuuriosakonna vara bilansist mahakandmise taotlus.

2. Õiguslikud alused

Vastavalt kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 24.08.2006. a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” § 7 kohaselt linnavara tunnistatakse kõlbamatuks, kui: 1) linnavara on muutunud kõlbmatuks avaliku kasutamise Narva linna valitsemise või tulu saamise otstarbeks ning linnavara pole õnnestunud võõrandada; 2) on tõestatud linnavara säilitamise ebaotstarbekus; 3) linnavara on osaliselt või täielikult hävinud. Sama korra § 14 punkti 1 alusel otsuse linnavara kõlbmatuks tunnistamise ja mahakandmise kohta võtab vastu Narva Linnavalitsus.
3. Otsus

3.1 Tunnistada Narva Paju Kooli kasutuses olev vara kõlbmatuks:

· multimeediaprojektor, inventari nr 155600-008-00, soetamisaeg 16.12.1999. a, bilansiline maksumus 3 035,80 eurot, kulum 100%.
3.2 Kanda punktis 3.1 nimetatud vara maha.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul                     korralduse teatavakstegemise päevast arvates.
4.2 Käesolev korraldus jõustub seadusega sätestatud korras.

